***НЧ „ПРОБУДА – 1916“, С. МАЛО СЕЛО, ОБЩ. БОБОВ ДОЛ***

***e-mail:*** ***probuda1916@abv.bg******; тел.0898468793***

**ПЛАН**

**за работа на НЧ ”Пробуда – 1916” с. Мало село, общ. Бобов дол за 2024 година**

 Основната дейност на читалището през 2024 година традиционно е насочена към запазване и продължаване традициите в селото и пресъздаването им от самодейците на читалището. От не по-малко значение е и превръщането му в още по-желана територия за участия на нови самодейци в дейността ни.

 Основните задачи, които си поставяме са:

 1.Целогодишни репетиции, два пъти седмично на трите групи за достойното им представяне на фестивали, както и участия в съборите и други мероприятия.

 2.Създаването на аудио записи на новите песните на групите. Участия в телевизионни и радио предавания.

 3.Обновяване на материалната база в библиотеката и обособяване на подходяща зала за репетиции на танцовия състав /идеята е за актовата зала срещу библиотеката./

 4.Развитие на изследователската и краеведска дейност за създаването и развитието на селото.

 5.Годината ще бъде посветена на 50 години от създаването на женската фолклорна група „Малоселски бисери“.

 6.През цялата година жените от „Клуб по ръкоделие“ провеждат своите сбирки – два пъти седмично.

 Дейности по месеци:

*Месец януари*

1.Участие на ЖФГ „Малоселски бисери“ в църковния празник „Водици“ на 5 януари. Ще изпълнят църковни песнопения при отслужването на литургията от отец Венцислав Ангелов в центъра на Мало село.

2.На 21 януари ще пресъздадем ритуала „Бабинден”, като най-младата родилка ще полее ръцете на бабата.

3.Самодейците ще пресъздадат „Седянка в Мало село“.

4.Лекция от отец Венцислав Ангелов за смисъла на църковните празници в живота на българина.

*Месец февруари*

 1.През този месец се празнува празника на лозаря, който ще отбележим като зарежем лозето и направим конкурс за най-хубаво домашно вино, а след това ще продължим с много песни и хора.

2.Турнир по шах в памет на Станимир Стоянов и вечер посветена на живота на бележития малоселец.

 3. В края на месеца в работилничката на Баба Марта ще изработим мартенички за всички самодейци и потребителите на ЦНСТ с. Мламолово.

*Месец март*

1.С песни и танци ще отбележим нашия празник – Деня на самодееца – 1-ви март и ще посрещнем Баба Марта.

2.Тържествен концерт по случай 3-ти март.

 3.За 8-ми март – Международния ден на жената ще направим конкурс за най-добре приготвени тестени изделия от самодейците и жени от селото, а след това ще продължим с много песни и хора.

*Месец април*

1.Отбелязване на годишнина от рождението на Ханс Кристиан Андерсен – четене на негови разкази с децата от Мало село в библиотеката.

2. Както всяка година, така и през тази на третия ден на християнския празник Великден ще направим конкурс за най-хубаво боядисано яйце. Празникът продължава с концерт на групите от читалището.

 3.Организиране на конкурс за есе на тема „ Да пазим Земята на която живеем“.

4.Посещение на музея „Земята и хората“, гр. София по случай отбелязването на 22 април – Ден на Земята.

 5. Участие на групите във фолклорен фестивал.

*Месец май*

 1. Участие в подготовката и готвенето на курбана на един от най-големите християнски празници почитан в селото ни, а именно Спасовден. Концерт на самодейците.

 2. Участие на групи във фестивал с конкурсен характер и събори.

*Месец юни*

 1.Празнуване на 1-ви юни –деня на детето.

 2.Отбелязване на 2 юни – Ден на Ботев и загиналите за свободата на България.

 3. Ще отпразнуваме Еньовден, като посрещнем изгрева на слънцето в местността „Свети Спас” и наберем билки.

 4. Участие на грутите в два фестивала през месеца.

 5.Откриване на цикъла от мероприятия в читалището ни „Весело лято“.

6.Тържествен концерт посветен на 50 – годишния юбилей на ЖФГ „Малоселски бисери“.

*Месец юли*

1. Откриване на жътвената кампания в селото с пресъздаване на ритуала жътва.

2. Участие на групите във фестивали и събори.

3. Забавна лятна работилничка за децата. Организиране на занимателни игри в библиотеката два пъти седмично през цялото лято.

*Месец август*

 1. Мероприятия за деца в библиотеката от цикъла „Весело лято“. Децата изследват историята на Мало село под ръководството на работника в библиотеката и записват впечатленията си. Правят дневник на мероприятията.

2. Участие на трите групи във фестивали с конкурсен характер и събори.

*Месец септември*

 1. Закриване на мероприятията „Весело лято“ – поход в гората на Мало село и изложба на направените през лятото сувенири от децата . Представяне на дневника.

 2. Участие на трите групи във фолклорен фестивал с конкурсен характер.

*Месец октомври*

1.Програма за „Празник на моето родно село” – събор на Мало село.

2.Участие във фестивал на трите групи.

*Месец ноември*

1. За Ден на християнското семейство ще празнуваме „Златна сватба” на семействата, които живеят в селото. Поздравителен концерт за всички

семейства с участието на танцовата състав ”Рипни, тропни”, женска фолклорна група „Малоселски бисери“ и детската фолклорна група „Малоселски бисери“.

2.Участие на групите във фестивал.

*Месец декември*

1.Ще подготовка и представяне на празник за Коледа.

2.Изложба на „Клуб по ръкоделие“ при НЧ „Пробуда – 1916“, с. Мало село

Планът е отворен и подлежи на промяна през цялата година.

*Председател на ЧН:………………...*

 *Росица Борисова*